Declarațiile ministrului de Externe nord-coreean, Ri Yong Ho, făcute la ONU, au venit la câteva ore după ce bombardierele B-1B Lancer ale flotei SUA, escortate de avioane militare au zburat peste coasta nord-coreeană, într-o demonstrație de forță a Pentagonului care a arătat gama de opțiuni militare pe care le are Trump la dispoziție, notează Reuters.   Discursul lui Ri a venit ca ultima picătură în paharul declarațiilor agresive, în contextul unei săptămâni cu tensiuni în creștere continuă între Washington și Phenian, culminând cu insulte personale între Donald Trump și Kim Jong-Un.